**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**ELŐTERJSZETÉS**

**a nem közművel összegyűjtött háztartási szennyvíz begyűjtésére vonatkozó közszolgáltatási szerződés elfogadására**

Martfű Város Önkormányzata Képviselő-testületének

2015. február 26-i ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület!

A vízgazdálkodásról szóló 1995. évi LVII. törvény (továbbiakban Vgtv.), 44/C. § (1) bekezdésében foglaltak szerint az önkormányzat vagy azok társulása kötelezően ellátandó közszolgáltatásként a nem közművel összegyűjtött háztartási szennyvíz begyűjtésére közszolgáltatást (továbbiakban: közszolgáltatás) szervez és tart fenn.

A közszolgáltató kiválasztásához három árajánlatot kérünk be, tekintettel arra, hogy településünk belterületén teljes mértékben kiépített a közcsatorna hálózat, - külterületi lakott ingatlan száma minimális – ily módon a nem közművel összegyűjtött háztartási szennyvízre vonatkozó közszolgáltatás megszervezése nem tartozik a közbeszerzésekről szóló 2011. évi CVIII. törvény hatálya alá.

A legkedvezőbb árajánlatot az NHSZ Szolnok Kft.-től kaptuk.

Kérem a Tisztelt Képviselő-testületet, hogy az előterjesztés mellékletét képező, a nem közművel összegyűjtött háztartási szennyvíz begyűjtésére vonatkozó közszolgáltatási szerződést szíveskedjen jóváhagyni.

Határozati javaslat:

**Martfű Város Önkormányzat Képviselő-testületének**

**…../2015. (….) Ö. határozata**

**a nem közművel összegyűjtött háztartási szennyvíz begyűjtésére vonatkozó közszolgáltatási szerződés elfogadásáról**

Martfű Város Önkormányzatának Képviselő-testülete megtárgyalta a nem közművel összegyűjtött háztartási szennyvíz begyűjtésére vonatkozó közszolgáltatási szerződés elfogadásáról szóló előterjesztést, mely alapján a határozat mellékletét képező, a nem közművel összegyűjtött háztartási szennyvíz begyűjtésére vonatkozó közszolgáltatási szerződést az NHSZ Szolnok Közszolgáltató Nonprofit Kft-vel megköti.

A Képviselő-testület felhatalmazza a polgármestert a közszolgáltatási szerződés aláírására.

Erről értesülnek:

1. Jász-Nagykun-Szolnok Megyei Kormányhivatal Szolnok
2. Valamennyi képviselő helyben
3. NHSZ Szolnok Közszolgáltató Nonprofit Kft Szolnok, József A. út 85.

Martfű, 2015. február 19.

 Dr Papp Antal

 polgármester

Látta: Szász Éva jegyző